شه‌فه‌ق نيوز/ جيمس جيفرى كلكرياگ ئه‌مريكى ئه‌را سوريا، ئاشكراى ئه‌وه‌ كرد ك وڵاته‌گه‌ێ هه‌وڵ قورتاربوين له‌ به‌شار ئه‌سه‌د سه‌رۆك سوريا نيه‌، وه‌لێ وه‌ل ئه‌وه‌يشت ته‌مويل ئاوه‌دانكردنه‌وه‌ى ئه‌و وڵاته‌ ناكا ئه‌گه‌ر رژێمه‌گه‌ى ئالشت نه‌دێ.
جيفرى له‌ كۆنگره‌يگ وت: ئيمه‌ ئه‌خوازيم رژيميگ جياواز جه‌وهه‌رى بوينيم، من قسه‌ له‌بان ئاڵشتكردن رژێم ناكه‌م و ئيمه‌ هه‌وڵ قورتاربوين له‌ ئه‌سه‌د نايه‌يم.
جى باسه‌، جيفرى هه‌ميش وت: وڵاته‌يل خوه‌رئاوا بريار ئه‌وه‌ دانه‌ هويچ داراييگ ئه‌را ئه‌و كاره‌ساته‌ له‌ وه‌ختيگ ك ئحساس ئه‌كه‌يم حكومه‌ت ئاماده‌ى ريككه‌فن نيه‌و باس له‌وه‌يش كرد ك خه‌رج ئاوه‌دانكردنه‌وه‌ى سوريا وه‌ گووره‌ى مه‌زنه‌ ها ناونى 300 تا 400 مليار دۆلار.
